Cooper Ancestry | The Blantyre Project - Blantyre, South Lanarkshire
April 3, 2017 · by paulveverka	· in Blantyre People.	·
← Blantyre Lawn Tennis Club
The Glebe, Craigmuir Road → Save Me - Ryan Adams: Amazon.de: Digitale Musik - MP3 Download
Dauer: 4:18 MinutenGenres: Alternative & IndieRock ASIN: B005OTR2IU
Amazon Bestseller-Rang: Nr. 314.608 in Songs (Siehe Top 100 in Songs) ALL FARM MURDERS - ALLE PLAAS MOORDE - Page 3 - Stormfront
08-07-2005, 06:13 PM #21
Brief gee glo antwoorde ná sewe moorde
JOHANNESBURG. -- Goudsmokkelary was dalk die rede vir die raaiselagtige moorde wat onlangs hier gepleeg is, het Volksblad gister van 'n ingeligte na aan die Meyer-familie verneem.
Familielede het verlede week mnr. Paul Meyer (35) se sewe slagoffers saam met talle onbeantwoorde vrae begrawe. Nóú lyk dit asof daar dalk tog 'n motief agter Meyer se moordtog en uiteindelike selfmoord was: 'n goudsmokkel-sindikaat.
'n Brief wat Meyer glo aan sy suster, mev. Paula Malan, geskryf het ná die tweede stel moorde op sy vrou en twee dogters in die Robertshamhotel in Booysens, verduidelik glo presies wat deur Meyer se gedagtes geflits het voordat hy die geweer op homself gerig het.
" 'n Mens sal enigiets doen vir geld," het die ingeligte, wat anoniem wil bly, aan Volksblad gesê. "Tot nou toe het almal gewonder wat presies gebeur het. Dié brief het al die antwoorde."
Die polisie het gister die bestaan van 'n brief bevestig. Meyer was glo vir langer as 'n jaar by dié smokkelary betrokke. "Hy het geld nodig gehad vir die dubbele lewe wat hy gelei het. Die feit dat hy werkloos was, het ook nie gehelp nie. Dit het seker na 'n maklike oplossing gelyk."
Die fout het waarskynlik gekom toe Meyer 'n ander man wat deel was van die sindikaat, se geld verduister het. "Daarom het die eerste stel moorde in Albertville plaasgevind." Hy glo steeds nie Meyer het die moorde gepleeg nie. "Meyer sou nooit so iets gedoen het nie. Ek dink iemand wou bloot die huurder (mnr. Rudolph Niemann) bykom . Meyer het op die toneel afgekom en gevlug."
Meyer verduidelik blykbaar in die brief hy het sy vrou, Adri (34), en dogters, Vicky (4) en Monica (9), na die hotel gevat omdat hy bekommerd oor hul veiligheid was.
"Meyer sê in die brief hy is baie jammer oor alles wat gebeur het. Hy vra ook dat sy familie hom moet vergewe."
Die polisie het op die brief beslag gelê omdat dit na bewering 'n lys met name en adresse bevat van mense wat saam met Meyer by die goudsmokkelary betrokke was. "Dit is waarom die polisie tot nou toe nog niks oor die brief gesê het nie."
Wat presies nog alles in die brief staan, is steeds onduidelik. "Ek het nie kans gehad om die hele brief te lees nie. Ek het wel die lys met die name gesien, maar ek is seker dié brief beantwoord almal se vrae."
Insp. Amanda Roestoff, polisiewoordvoerder in Johannesburg, het gister bevestig dat die polisie wél 'n brief met "sensitiewe inligting" in hul besit het, maar die inhoud kan nie bekend gemaak word nie. Sy wou geen verdere kommentaar lewer nie.
Moordtog eindig in Kroonstad
DIE antwoorde oor hoekom 'n sogenaamde saggeaarde man wat baie lief vir sy vrou en kinders was, hulle en nog vier ander mense verlede week doodgeskiet het, is nou saam met mnr. Paul Johannes Meyer (35) graf toe.
Hy het homself Vrydag in Kroonstad doodgeskiet.
Meyer het Woensdag vier mense in Albertville, Johannesburg, doodgeskiet en 19 uur later ook sy vrou, mev. Adriana Meyer, en twee kinders, Vicky (4) en Monica (9), in 'n hotel in Booysens afgemaai.
Meyer het eerste sy verloofde, me. Cindy Jeffrey (21), haar ma, me. Linda van Rooyen, 'n vriendin, me. Rosanne Lamb (19), en 'n huurder, mnr. Rudolph Niemann (53), vermoor.
Lamb se vier maande oue baba, Ricardo, is die enigste oorlewende.
Mnr. Stefan Herbst van Kroonstad het Meyer se wit Citi Golf Vrydag omstreeks 11:00 gesien.
Hy was egter nie seker of dit wel Meyer is nie, aangesien sy hare korter as op die gepubliseerde foto's was, maar het steeds die polisie in kennis gestel. Herbst het Meyer by 'n drankwinkel gesien inloop, is vroeër berig.
Meyer is kort daarna rivier toe en die polisie het 'n skoot gehoor net nadat hulle agter sy voertuig gestop het.
Meyer het homself in die mond geskiet en is na die Boithumelohospitaal gebring waar hy net ná13:00 dood is.
Sy pa, mnr. Petrus Meyer, het sy seun se lyk dieselfde middag by die polisie se lykshuis in Kroonstad uitgeken.
Die polisie het op 'n Magnum .357-vuurwapen beslag gelê.
Dit is waarskynlik dieselfde vuurwapen waarmee die moorde gepleeg is.
Leë pakkies sigarette, 'n leë melkbottel en twee bottels drank wat nog nie oopgemaak was nie, het saam met 'n notaboek met 'n lys name van familielede en sy slagoffers by 'n koerant waarin oor die moorde berig is, gelê.
Kapt. Rosa Benade, kommunikasiehoof van die polisie in die NoordVrystaat, het gesê forensiese deskundiges van Pretoria ondersoek Meyer se voertuig vir verdere leidrade oor wat tot die moorde aanleiding gegee het en die lykskouing sal vandag gedoen word.
Luidens berigte bestaan sprake dat Meyer ten tyde van die voorvalle werkloos was, dat hy by dwelmsmokkelary betrokke was, dat hy eintlik nog met me. Meyer getroud was en nooit aan Cindy Jeffreys verloof was nie.
Meyer word Donderdag in Johannesburg saam met sy vrou en twee kinders begrawe, het Benade gesê.
Vroeër is berig dit het in die lykskouing aan die lig gekom Meyer se verloofde was twee maande swanger. DNS-toetse sal later kan verklaar of dit wel Meyer se baba was.
08-07-2005, 06:28 PM #22
Baba Kayla: Man getuig oor moorde, verkragting
TEMBA. -- Die rede waarom 'n tienermeisie die grusame verkrag- en moordhel van baba Kayla en haar ma ook moes deurmaak, was omdat mnr. William Kekana (19) nie toegelaat was om te sien hoe sy medebeskuldigde die "wit vrou" verkrag nie.
Só het Kekana gister in die hof in Temba, naby Hammanskraal, getuig. Volgens hom wou mnr. Charles "Fido" Baloyi (21) nie Kayla se ma, me. Janine Drennen (24), met hom "deel" nie. Baloyi is in 'n skietgeveg met die polisie dood.
Nadat die mans Kayla, haar ouma, me. Hester Rawstorne (52), en Drennen op 31 Julie in Arcadia in Pretoria gekaap het en Rawstorne op pad na Stinkwater vermoor is, is die meisie ook ontvoer.Kekana het ook getuig dat Baloyi hom kort ná Rawstorne se moord met die dood gedreig het toe hulle glo gestry het omdat Baloyi glo geweier het om Kayla en Drennen vry te laat. Hy het gesê hy was bang vir Baloyi omdat dié hom glo in die regterbeen geskiet het toe hy gestry het.
Volgens 'n ander getuie, dr. Edna Masango, wat Kekana kort ná sy inhegtenisneming ondersoek het, het Kekana aan haar gesê hy het homself per ongeluk in die been geskiet.
"Ek was nog besig om die meisie te verkrag toe Fido klaar was met Drennen. Ek het skote gehoor en die vrou en baba het op die grond gelê. Ek was geskok en het Fido gevra waarom hy die baba ook geskiet het."
Hy het glo gesê Drennen het hom gevra om Kayla ook te vermoor as " 'n guns".
08-07-2005, 06:32 PM #23
Jannie Terblanche - Hobhouse
Verwag drastiese stappe ná moord, inbraak
HOBHOUSE. -- Drie dae nadat 'n bejaarde boer hier in 'n plaasaanval vermoor en sy vrou erg aangerand is, het twee of meer mans glo by hul weduwee-buurvrou se plaashuis probeer inbreek terwyl sy geslaap het.
'n Ontstelde mev. Lynda van Minnen, buurvrou van die vermoorde mnr. Jannie Terblanche (83), sê twee of meer mans het gister in die vroeë oggendure reg bo haar slaapkamer deur die dak van haar plaashuis probeer inkom. Hulle het die sinkplate opgelig. Sy het twee skote geskiet. Die polisie was gou op haar plaas, maar die mans het weggekom.
Van Minnen van die plaas Nirvana het die regering sowat drie weke gelede skerp gekritiseer en ingryping hier langs die Caledonrivier gevra nadat een van haar veewagters, mnr. Johannes Pheko (54), helder oordag deur twee mans met 'n tiental honde uit Lesotho aangeval is. Die twee aanvallers, wat vermoedelik vee wou steel, het Pheko erg aangerand en hy is deur die honde gebyt.
Van Minnen sê sy gaan Saterdag, wanneer boere, die polisie, weermag, Suid-Afrika se hoë kommissaris in Lesotho en boere en die owerheid van Lesotho weer hier vergader, baklei. "Ek is moeg vir praatjies. Sondag is oom Jannie vermoor. Wat moet nou nog gebeur voordat hier ingegryp word? Ek sê weer: Ek wil drastiese stappe sien."
Die polisie sê verskerpte patrollies word saam met die kommando gehou. Gister is twee mans van Lesotho, wat glo onwettig op 'n plaas in die distrik was, in hegtenis geneem.
Terblanche, veeboer van die plaas Kroonbult, is Sondag vroegaand glo buite sy huis erg met knopkieries aangerand en daarna in die plaashuis doodgeskiet. Sy vrou, Trudie (85), is ook ernstig aangerand en vuurwapens, geld en ander goedere is uit die huis gesteel.
Die twee vermeende moordenaars en aanvallers van Lesotho is Maandag met die hulp van die polisie in Lesotho deur 'n Vrystaatse polisiespan in Lesotho vasgetrek. Die wapens en nog goedere wat glo uit die huis gesteel is, is teruggekry. Die twee mans word in Lesotho aangehou. Suid-Afrika gaan om hul uitlewering vra. Terblanche word Dinsdag om 11:00 uit die NG kerk Hobhouse begrawe. Hy gaan in die dorpsbegraafplaas langs sy pa, Fanie, en ma, Miemie, wat ook veeboere hier was, begrawe word.
Mnr. Kiewiet Ferreira, voorsitter van Agri SA se veiligheidskomitee, sê plaasaanvalle en -moorde wat weer die afgelope tyd wyd voorgekom het, bedreig die landbou en die ekonomie. Agri SA, die polisie en weermag het verlede week planne gemaak vir sektorpolisiëring op die platteland. Boere word aangemoedig om daarby in te skakel.
08-07-2005, 06:35 PM #24
Kaapstad word nuwe moordhoofstad van SA
Misdaad het dekade kwaai toegeneem
KAAPSTAD. - Die Moederstad en sy woonbuurte het die moordhoofstad van die land geword.
Misdaad in Wes-Kaap het die afgelope tien jaar met rasse skrede toegeneem en dié provinsie se moordsyfer is nou byna dubbel die nasionale gemiddelde en veel meer as dié van Gauteng.
Wes-Kaap het nou na vore getree as die provinsie wat die ergste gebuk gaan onder misdaad en in verskeie kategorieë neem misdaad die vinnigste hier toe, luidens 'n verslag van die gesaghebbende navorsingsliggaam, die Instituut vir Sekerheidstudies (ISS).
Vir elke 100 000 mense in Wes-Kaap word 85 vermoor, in Gauteng 59, KwaZulu-Natal 58, Noord-Kaap 49 en Oos-Kaap 47. Die nasionale gemiddelde is 47 per 100 000.
In 1994 is daar vir elke 100 000 in Wes-Kaap 72 mense vermoor, in Gauteng 84, KwaZulu-Natal 96, Noord-Kaap 70, en OosKaap 76. Die nasionale gemiddelde was destyds 67 per 100 000 mense. Dié 1994-syfers toon duidelik dat die bordjies verhang het en dat Kaapstad nou die land se moordhoofstad is.
Die afgelope tien jaar het moord met 34% in Wes-Kaap toegeneem, roof met verswarende omstandighede het met 121% gestyg, motorkaping met 254% en motordiefstal met 56%.
Die nasionale gemiddelde vir moord het met 17% verminder, roof met verswarende omstandighede het met 50% gestyg, motorkaping het met 14% gestyg en motordiefstal het met 12% afgeneem.
Wes-Kaap het die hoogste syfer vir aangemelde gevalle van die onwettige besit van vuurwapens en ammunisie en in 46% van moorde hier word daar ook vuurwapens gebruik, luidens die verslag.
Kriminoloë is verstom oor die hoë misdaadsyfer omdat dit gewoonlik gepaardgaan met armoede en Wes-Kaap is die land se bes ontwikkelde provinsie, met die laagste werkloosheidsyfer en die bes verspreide inkomstebalans, lui die verslag.Twee redes wat aangevoer is, is inwaartse migrasie en verstedeliking. WesKaap het tussen 1996 en 2001 die snelgroeiendste bevolkingsaanwas gehad, dalk weens sy relatiewe welgesteldheid. Arm mense van Oos-Kaap het ook hierheen gestroom.
Wes-Kaap het 'n geweldige probleem met drank- en dwelmmisbruik, wat 'n rol by onnatuurlike sterftes speel. In 59% van moordslagoffers in die provinsie en 69% in Noord-Kaap se bloed word daar alkohol gevind.
Die provinsie het die hoogste voorkoms van fetale alkoholsindroom in die wêreld en mense met dié sindroom is geneig om weens swak oordeel en 'n lae frustrasievlak by misdaad betrokke te raak.
Kaapstad het die hoogste voorkoms in die land van mense wat in hegtenis geneem word wat positief vir dwelms (56%) toets.
Die ISS het beklemtoon die redes vir die hoë misdaadsyfer benodig verdere intensiewe navorsing.
08-07-2005, 06:39 PM #25
4 Sinnelose moorde - Johannesburg
JOHANNESBURG. -- 'n Egpaar van Heidelberg was "buite hulself" van hartseer en skok toe hulle 'n selfoonboodskap kry van hul dogter en kleinseun, wat albei ses maande gelede vermoor is.
Mev. Hantie Grobler, ma van die vermoorde me. Helouise van der Westhuizen (23) en ouma van klein Donovan (2), sê sy en haar man, Frik, was "in 'n toestand" toe sy selfoon verlede week vroegoggend biep en hulle sien die boodskap komvan hul dogter. Mnr. Grobler het op 12 Mei 55 jaar oud geword, maar die laaste ding wat hy verwag het, was 'n verjaardagboodskap van sy vermoorde dogter en kleinseun.
Van der Westhuizen en Donovan is in November verlede jaar in die vierdubbele Heidelberg-moord dood. Sy was die Groblers se enigste kind. Me. Liz-Marie Minny (19) en mnr. Abrie Greyling (21) is saam met die jong ma en seun vermoor. Mnr. Johan Roslee (23), Minny se gewese verloofde, het na bewering die vier met 'n mes doodgesteek.
"Dit was verskriklik om die boodskap te sien. Ons was opnuut in smart gedompel," sê mev. Grobler.
Van der Westhuizen het waarskynlik voor haar dood sonder haar ouers se medewete die boodskap in haar pa se selfoon geprogrammeer. "Sy was 'n selfoon- boffin en het altyd met sulke dingetjies vorendag gekom."
Dit is nie haar enigste boodskap nie. Ses dae ná mnr. Grobler se verjaardag het sy foon weer gebiep.
Mev. Grobler sê Donovan sou 'n week gelede, op 18 Mei, drie geword het. "Dit was 'n ontsettende hartseer-dag." Roslee het Vrydag weer in die Heidelbergse landdroshof in verband met die grusame moorde verskyn. Hy staan tereg op vier aanklagte van moord, twee van diefstal en 'n aanklag van huisbraak.
Al vier slagoffers se ouers of grootouers het die hofverrigtinge bygewoon. Me. Magda Greyling, ma van die vermoorde Abrie, het gesê dit is nie maklik om saam met Roslee in die hof te wees nie, "maar ons moet hier sit om die waarheid te hoor".
Die saak teen Roslee is na die Pretoriase hooggeregshof oorgeplaas waar hy op 4 Oktober sal verskyn.
08-07-2005, 06:44 PM #26
Mientjie Adams - Kimberley
Man 12 jaar tronk toe oor moord
KIMBERLEY. -- 'n Jong trekkerbestuurder wat 'n 15-jarige meisie noodlottig met 'n mes in die bors gewond het terwyl sy en 'n vriendin in 'n woordewisseling op 'n plaas naby Prieska betrokke was, is gister hier in die hooggeregshof tot 12 jaar gevangenisstraf gevonnis.
Mnr. Tom Geyers (20) van die Oranjerivier-boerdery, Prieska, is vroeër deur regter C.C. Williams op 'n aanklag van moord skuldig bevind. Geyers het Mientjie Doreen Adams (15) op 2 Augustus 2003 op die plaas doodgesteek. Luidens die opsomming van die wesenlike feite het Adams en Ronel de Jager die aand gestry en gebaklei. Geyers het 'n mes gevat wat Hennie Louw vir hom aangegee het. Hy het De Jager uit die pad gestoot en die oorledene in die linkerbors gesteek.
Regter Williams het gesê dwingende en wesenlike omstandighede bestaan wel sodat die minimum vonnis van 15 jaar tronkstraf nie opgelê word nie.
Geyers was 19 jaar oud toe die misdryf gepleeg is. Hy en die oorledene was vriende. Op die partytjie was sy klaarblyklik deel van die portuurgroep. In die getuienis kon geen noemenswaardige motief vir die moord gekry word nie. Geyers het die daad blykbaar in 'n oomblik van onbesonnenheid gepleeg. Hy is moontlik goeie mensemateriaal.
Regter Williams het gesê moorde wat met gepaardgaande dronkenskap gepleeg word, kom algemeen in Noord-Kaap voor. Daarom moet diegene wat so 'n misdryf pleeg, lank uit die gemeenskap verwyder word.
Adv. Tanya Birch van die kantoor van openbare vervolging in Noord-Kaap het aangekla. Adv. Japie Schröder het in opdrag van die regshulpraad namens Geyers opgetree.
08-07-2005, 06:46 PM #27
Ja, 'n duisend maal ja, vir die doodstraf in Suid-Afrika. Die bevolking van dié land, alle rasse, kleur en geloof, is keelvol vir moordenaars wat skotvry in ons strate rondloop omdat hulle op "tegniese" punte vrygespreek word in die howe. Andersins kry moordenaars belaglike ligte vonnisse en word dan boonop vroeg op parool uit die tronke gelaat, net om weer eens te moor. Op die TV-programme word vir die volk van hierdie land vertel hoe onmenslik die doodstraf is en hoe verskriklik onmenslik dit is om moordenaars te hang.
Niemand dink blykbaar daaraan hoe absoluut verskriklik dit is wanneer onskuldige burgers, boere, toeriste, ou mense en kinders, gemartel, aangerand en op verskriklike onmenslike maniere vermoor word nie. Die vermoordes is gewoonlik doodonskuldige mense wat nie 'n kans staan teen meer as een van hierdie gewelddadige moordenaars wat hulle aanval nie. In die meeste gevalle het hierdie onskuldige, wetsgehoorsame burgers niks aan hierdie moordenaars gedoen nie.
In baie gevalle is daar nie eens iets geroof tydens hierdie sinnelose moorde nie. Hierdiemisdadigers hou daarvan om siek, onmenslike dade te pleeg en lag daaroor want hulle weet hulle gaan slegs tronkstraf kry en boonop vroeg op parool vrygelaat word, sodat hulle maar weer kan moor. Tot Charlize Theron, so word in die koerante verkondig, is teen die doodstraf. Wie is sy om 'n mening te gee? Sy bly nie eers in hierdie land nie en met haar familiegeskiedenis is dit natuurlik dat sy haar maar liewers teen die doodstraf sal uitspreek.
Om moordenaars te hang is glad nie onmenslik nie, dis sommer vinnig verby. In die tyd wat die Liewe Here die aarde bewandel het, het die volke sulke mense met klippe doodgegooi, ook vir dade wat minder ernstig was as moord.
As geweldenaars en moordenaars weet dat die doodstraf en die galgtou vir hulle wag, sal hulle dalk twee keer dink voordat hulle sulke siek en sinnelose dade pleeg, maar op die oomblik geniet hulle dit wat hulle doen. Volgens wetgehoorsame burgers van hierdie land, het moordernaars ook geen regte of voorregte nie, wat nog te praat van stemreg! Bring die doodstraf terug, so smeek ons volk.
08-07-2005, 06:48 PM #28
Rudi Bester - Welkom
VF+ eis nou referendum oor doodstraf
Reaksie ná moord op seun
WELKOM. -- Die koelbloedige moord op 'n 11-jarige seun van die stad, Rudi Bester, is een van die skokkendste moorde nóg nie die Vrystaat, sê mnr. Abrie Oosthuizen, Vrystaatse leier van die VF+.
Hy sê die feit dat 'n kind vir 'n ou stukkende fiets vermoor word, skreeu teen alle vorms van beskawing.
"Die onsinnige moord bewys dat selfs nie die lewe van kinders meer in die Suid-Afrikaanse samelewing enige waarde het nie. Geen moord mag geduld word nie, maar moorde soos dié mag in geen omstandighede geduld of toegelaat word nie. Moorde soos dié strek Suid-Afrika nie tot eer nie."
Hy sê verder as moorde op onskul dige kinders nie die regering gaan dwing om die doodstraf weer in te stel nie, eis hy oor wat nodig sal wees om hulle tot dié verantwoordelike besef te bring.
Die VF+ eis dat die regering onmiddellik 'n referendum hou oor die herinstel van die doodstraf. "SuidAfrikaners behoort die geleentheid gegun te word om duidelik aan te toon dat geweldsmisdade die doodstraf verdien."
Die VF+ doen 'n beroep op ander politieke partye, kerke, organisasies en individue om nou ook hul stem in dié verband te vehef.
Oosthuizen het namens die VF+ ook medelye met Rudi se naasbestaandes uitgespreek en onderneem om geen steen onaangeraak te laat nie in hul poging om die doodstraf heringestel te kry.
08-07-2005, 07:04 PM #29
Corrie Le Roux - Westdene Thea Venter - Jagersfontein - Vermoor
Hendrik Boshoff - Hertzogville oorleef wreede aanval
Boer trek nadat hy met mes aangeval is
TOENEMENDE gevalle van geweldsmisdaad op die platteland het nog slagoffers geëis.
Mnr. Hendrik Boshoff en sy vrou, Tienie, van die plaas Erinmore naby Hertzogville, is reeds besig om hul huis op te ruim en na Christiana te trek nadat mnr. Boshoff Donderdagaand vroeg oorval en aangerand is.
Twee aanvallers het mnr. Boshoff in sy tuin aangeval en twee keer in sy rug en drie keer in sy linkerarm gesteek.
"My skoonpa het 7de Laan gekyk en is toe buitentoe om 'n waterpomp af te sit," het Boshoff se skoondogter, mev. Susan Boshoff, gesê.
"Toe hy by die elektrisiteitsboks staan om die skakelaar af te sit, het hy gevoel iemand staan agter hom en het hy omgedraai. Die eerste man het hom toe getakel en verskeie kere gesteek.
"Die ander aanvaller het hom gepootjie, maar ek dink die Here se hand het hom gered, want toe het die lem afgebreek."
Een van die aanvallers wou mnr. Boshoff met 'n tuinstoel slaan, maar hy het op die man afgestorm en die stoel afgeneem. Mnr. Boshoff se vrou het intussen die deure gesluit en gedreig om te skiet. Die aanvallers het gevlug, en is steeds op vrye voet.
"My skoonpa het baie gebloei, maar sy wonde is deur die dokter in Christiana toegewerk. Hy en sy vrou gaan egter nie weer terug nie. Ons is reeds besig om die trek te organiseer," het mev. Boshoff gesê.
Die DA het intussen by monde van sy provinsiale leier, mnr. Andries Botha, symisnoeë met dié aanval asook die moorde op mnr. Corrie le Roux in Westdene en me. Thea Venter in Jagersfontein uitgespreek.
"Hierdie moorde tesame met die vlaag wat in die jongste tyd die Vrystaat teister, maak 'n bespotting van ministeriële versekerings dat geweldsmisdaad aan die afneem is.
"Duidelik word gewelddadige moordenaars nie afgeskrik deur die optrede of gebrek aan optrede deur die huidige strafregstelsel nie.
"Die tyd is lankal verby dat die grondwetlike beskerming net misdadigers geld, terwyl wetsgehoorsame burgers in toenemende getalle met hul lewens moet ontgeld."
Die DA het die polisie se flinke optrede in Jagersfontein, waar twee verdagtes reeds vasgetrek is, geloof.
08-07-2005, 07:08 PM #30
Vreni Attinger - Ficksburg
Drie ná moord gevang
'n SAKEVROU van Ficksburg wat aan sowat 12 mense in haar klerefabriek werk gegee het, is die afgelope naweek wreedaardig in haar huis vermoor.
Mev. Vreni Attinger (62), eienaar van 'n klerefabriek in Lesotho, se erg verminkte lyk is Saterdagoggend in haar slaapkamer gekry. Sy is vermoedelik verkrag en met 'n breekyster doodgeslaan.
Sowat tien uur nadat Attinger se lyk deur 'n vriend, mnr. Charles von Maltitz, gekry is, het die polisie die drie vermeende moordenaars ná knap speurwerk vasgetrek.
'n Breekyster waarmee Attinger se huis dalk oopgebreek en sy vermoedelik mee vermoor is, is ook gekry.
Die polisie het ook op 'n videospeler beslag gelê wat vermoedelik uit die huis gesteel is.
Nog bewysstukke is gekry.
Attinger en haar man, Fred, 'n bouer in Lesotho, het hulle in die vroeë jare sewentig in Suid-Afrika en Lesotho gevestig.
Mev. Attinger wou binnekort saam met vriende 'n naaldwerk- en tuinbouprojek vir werkskepping in Meqheleng begin.
Sy word ook deur 'n dogter, Elizabeth, en 'n kleindogter, Kyla (5), oorleef.
Mnr. Roy Jankielsohn, DA-LP in die Oos-Vrystaat, het namens die DA sy skok en weersin uitgespreek oor die moorde en verkragtings wat die afgelope naweek in die OosVrystaat plaasgevind het.
"Die verkragting en moord op mev. Attinger moet uitgesonder word weens die absolute wreedheid en verontagsaming van menswaardigheid wat daarmee gepaard gegaan het. Mev. Attinger se bydraes in die gemeenskap was bekend en sy het beter verdien as wat met haar gebeur het. Daar is nou al genoeg gevalle van mense wat op parool, borgtog of korrektiewe toesig vrygelaat is, net om kort daarna weer 'n misdaad te pleeg. Die hersiening van hierdie stelsels behoort as 'n saak van dringendheid beskou te word," sê Jankielsohn.
"Die SAPD in die OosVrystaat moet weer geluk gewens word met hul spoedige optrede, wat gelei het daartoe dat die verdagtes gou ná die misdaad agter tralies was."
Page generated in 0.39728 seconds with 11 queries